**Ministru kabineta rīkojuma projekta**

**„Par nekustamo īpašumu Zaļās Zemes ielā 12, Skrīveros, Skrīveru novadā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Zemes pārvaldības likuma 17. panta piektā daļa. Ministru kabineta 2016. gada 29. marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 13. punkts. Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1panta pirmās daļas 1. punkts. Publiskas personas mantas atsavināšanas likuma (turpmāk – Atsavināšanas likuma) 3. panta otrā daļa, 4. panta pirmā un otrā daļa, 5. panta pirmā daļa un 9. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta rīkojuma projekts „Par nekustamo īpašumu Zaļās Zemes ielā 12, Skrīveros, Skrīveru novadā” (turpmāk – rīkojuma projekts) aptver: 1) zemes vienību (nekustamā īpašuma kadastra Nr.3282 010 0016; zemes vienības kadastra apzīmējums 3282 010 0016) 0.7813 ha platībā Zaļās Zemes ielā 12, Skrīveros, Skrīveru novadā. Pēc zemes vienības kadastrālās uzmērīšanas tās platība var tikt precizēta. Aizkraukles rajona tiesas zemesgrāmatu nodaļā zemes vienībai 1995. gada 26. septembrī atvērts Skrīveru novada zemesgrāmatas nodalījums Nr.112, kurā veikta atzīme, ka zemes īpašnieks nav noskaidrots. 2015. gada 26. februārī nodalījums slēgts. Saskaņā ar ierakstiem Nekustamā īpašuma valsts kadastra informācijas sistēmā (turpmāk – NĪVKIS) zemes vienībai mainīts nosaukums no “Zaļās Zemes iela 2” uz “Zaļās Zemes iela 12”. NĪVKIS zemes vienībai reģistrēts statuss: rezerves zemes fonds. Tās lietošanas mērķis: rūpnieciskās ražošanas uzņēmumu apbūve. Zemes vienības kadastrālā vērtība uz 2017. gada 1. janvāri bija 6641 *euro*. Skrīveru novada dome 2015. gada 26. marta lēmumā konstatējusi, ka zemes vienības piederība uz 1940. gada 21. jūliju nav noskaidrota, un atzinusi, ka zemes vienība piekrīt valstij Finanšu ministrijas personā, ņemot vērā, ka uz zemes vienības atrodas valstij Finanšu ministrijas personā piederoša būve (prot.Nr.8 9.§). Saskaņā ar Zemes pārvaldības likuma 17. panta piektajā daļā paredzēto pēc tam, kad Ministru kabinets ir izdevis rīkojumu par zemes reformas pabeigšanu attiecīgajā administratīvajā teritorijā, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā. Ar Ministru kabineta 2015. gada 9. septembra rīkojumu Nr. 541 “Par zemes reformas pabeigšanu Skrīveru novada lauku apvidū” ir pabeigta zemes reforma Skrīveru novada lauku apvidū (prot. Nr. 45 56. §). Saskaņā ar Ministru kabineta 2016. gada 29. marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – MK noteikumi Nr.190) 13. punktā paredzēto Ministru kabineta rīkojuma projektu par zemes gabala piederību vai piekritību valstij ministrija var sagatavot un iesniegt Ministru kabinetā, ja sarakstā norādītā zemes vienība ir valstij piekritīga zeme un ministrijas rīcībā ir pašvaldības sniegtā informācija, ka sarakstā norādītā zemes vienība piekrīt vai pieder valstij. Minēto sarakstu sagatavo un savā tīmekļvietnē publicē Valsts zemes dienests (MK noteikumu Nr.190 3. punkts). Rīkojuma projektā ietvertā zemes vienība ir iekļauta sarakstā par rezerves zemes fondā ieskaitītajiem zemes gabaliem un zemes gabaliem, kas nav izmantoti īpašuma tiesību atjaunošanai (pieejams: <http://www.vzd.gov.lv/lv/par-mums/darbibas-jomas/zemes-reforma/izvertesana/R-09092015/>). Saskaņā ar MK noteikumu Nr.190 5.1. apakšpunktā paredzēto zemes vienību piekritība vai piederība valstij izvērtējama saskaņā ar likumu „Par valsts un pašvaldību zemes īpašuma tiesībām un to nostiprināšanu zemesgrāmatās”. Atbilstoši minētā likuma 4.1 panta pirmās daļas 1. punktam zeme, kuras piederība 1940. gada 21. jūlijā nav konstatēta, zemes reformas laikā piekrīt valstij un ierakstāma zemesgrāmatās uz valsts vārda, ja uz šīs zemes ir valstij piederošas ēkas (būves). Uz rīkojuma projektā ietvertās zemes vienības atrodas valstij Finanšu ministrijas personā piederoša būve (skat.turpmāk). Ievērojot minēto, ar rīkojuma projekta 1. punktu zemes vienība tiek atzīta par valstij piekrītošu, rīkojuma projekta 2.punktā paredzot Finanšu ministrijas pienākumu veikt darbības, kas nepieciešamas valsts īpašuma tiesību reģistrācijai zemesgrāmatā un vienota nekustamā īpašuma izveidei. 2) būvi (nekustamā īpašuma kadastra Nr.3282 510 0011; būves kadastra apzīmējums 3282 010 0016 001) – minerālmēslu noliktavu - ar nosaukumu “Zaļās Zemes iela 2” un adresi Zaļās Zemes iela 12, Skrīveri, Skrīveru novads. Saskaņā ar Skrīveru novada domes 2015. gada 26. marta lēmumu mainīts būves nosaukums no “Zaļās Zemes iela 2” uz „Zaļās Zemes iela 12”. Vienlaicīgi ar citām darbībām un formalitātēm VNĪ veiks darbības, lai NĪVKIS un zemesgrāmatā precizētu nekustamā īpašuma nosaukumu atbilstoši minētajam lēmumam.  Būve 1995. gada 26. septembrī ierakstīta Aizkraukles rajona tiesas zemesgrāmatu nodaļas Skrīveru novada zemesgrāmatas nodalījumā Nr.112-A. Valstij Finanšu ministrijas personā īpašuma tiesības uz būvi nostiprinātas 2009. gada 20. novembrī, pamatojoties uz Augstākās tiesas Krimināllietu tiesu palātas spriedumu. Saskaņā ar informāciju no NĪVKIS būves aktuālā kadastrālā vērtība uz 2017. gada 1. janvāri bija 11230 *euro*. Būves kopējā un arī lietderīgā platība ir 2311 m2, tās galvenais lietošanas veids: rezervuāri, bunkuri, silosi un noliktavas (1252), ekspluatācijas uzsākšanas gads: 1960. Veicot būves vizuālo apsekošanu, konstatēts, ka tā atrodas pirmsavārijas stāvoklī. Saskaņā ar ierakstiem zemesgrāmatā un informāciju no NĪVKIS būvei nav apgrūtinājumu. Rentabilitāte: 2015. gads: -14 399 *euro*; 2016. gads: -14173 *euro*; 2017.gada janvāris: - 1132 *euro*. Ņemot vērā, ka būvi paredzēts pievienot zemes vienībai un atsavināt kā vienotu nekustamo īpašumu, turpmāk tekstā zemes vienība un būve kopā saukti – nekustamais īpašums. Saskaņā ar Atsavināšanas likuma 4. panta pirmās daļas pirmo teikumu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Saskaņā ar Valsts nekustamā īpašuma vienotas pārvaldīšanas un apsaimniekošanas koncepciju (apstiprināta ar Ministru kabineta 2006. gada 9. maija rīkojumu Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” (prot. Nr.25 35.§)) ministriju valdījumā esošo nekustamo īpašumu struktūras optimizēšana citastarp īstenojama, virzot atsavināšanai nekustamos īpašumus, kurus nav lietderīgi saglabāt valsts īpašumā. Saskaņā ar VNĪ nekustamā īpašuma portfeļa attīstības stratēģijas 2016.-2025. gadam pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ilgtermiņā atsavināmi valstij visizdevīgākajā veidā. Izvērtējot rīkojuma projektā ietvertā nekustamā īpašuma izmantošanas iespējas un ņemot vērā, ka tas nav nepieciešams valsts iestādēm to funkciju nodrošināšanai, VNĪ Īpašumu izvērtēšanas komisija 2016. gada 17. novembra sēdē nolēma sagatavot un virzīt Ministru kabineta rīkojuma projektu par zemes vienības piekritību valstij un atsavināšanu kopā ar būvi (prot.Nr.IZKP-16/25 15.punkts). Atbilstoši Atsavināšanas likuma 3. panta otrajai daļai un 9. panta pirmajai daļai publiskas personas mantas atsavināšanas pamatveids ir mantas pārdošana izsolē, ko organizē VNĪ. Ievērojot minēto, rīkojuma projekts paredz atļaut VNĪ rīkojuma projektā ietverto nekustamo īpašumu pārdot izsolē pēc vienota nekustamā īpašuma izveides. Rīkojuma projekta 5. punkts paredz Finanšu ministrijas pienākumu nodot pircējam iegādāto nekustamo īpašumu 30 (trīsdesmit) dienu laikā no pirkuma līguma noslēgšanas dienas ar pieņemšanas - nodošanas aktu. Minētais 30 dienu termiņš noteikts pēc līdzības ar Atsavināšanas likuma 36. panta pirmajā daļā paredzēto 30 dienu termiņu, kura laikā nekustamā īpašuma nosolītājam ir jāparaksta pirkuma līgums, par atskaites punktu ņemot izsoles rezultātu apstiprināšanas dienu. Atsavinot zemes vienību, jāievēro likuma „Par zemes privatizāciju lauku apvidos” 28. pants, kas nosaka subjektus, kas var iegūt īpašumā zemi lauku apvidos. Rīkojuma projekts attiecas uz publiskās pārvaldes politikas jomu. |
|  3. | Projekta izstrādē iesaistītās institūcijas | Finanšu ministrija (VNĪ). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu |  Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija |  Ievērojot Ministru kabineta 2011. gada 1. februāra noteikumu Nr.109 „Kārtība, kādā atsavināma publiskās personas manta” 12. punktā noteikto, valsts iestādēm ir tiesības pieprasīt nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu.  |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu |  Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punkts.) Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| Sabiedrības līdzdalība projekta izstrādē | Projekts šo jomu neskar. |
| Sabiedrības līdzdalības rezultāti | Projekts šo jomu neskar. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (VNĪ). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija |  Rīkojuma projektu VNĪ īstenos par saviem līdzekļiem. Nekustamo īpašumu atsavināšanā iegūtos līdzekļus pēc atsavināšanas izdevumu segšanas VNĪ ieskaitīs valsts pamatbudžeta ieņēmumu kontā atbilstoši Atsavināšanas likuma 47. pantā un Ministru kabineta 2011. gada 1. februāra noteikumu Nr.109 „Kārtība, kādā atsavināma publiskas personas manta” 37. punktā noteiktajam. Pašreiz nav iespējams noteikt summu, kas tiks ieskaitīta valsts budžetā, ņemot vērā, ka nekustamo īpašumu atsavināšana (tajā skaitā to nosacītās cenas noteikšana) tiks organizēta, kad Ministru kabinets būs izskatījis rīkojuma projektu un tas būs stājies spēkā. Minētā summa būs atkarīga no nekustamo īpašumu tirgus vērtības to vērtēšanas dienā. Atsavināšanas izdevumu apmērs tiks noteikts Ministru kabineta noteiktajā kārtībā. |

Anotācijas III, IV un V sadaļa – projekts šīs jomas neskar.

Finanšu ministre D.Reizniece-Ozola

Oga 67024922

Inga.Oga@vni.lv